ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 455 

24 Ιουνίου 1993 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση της Ειδικής Επιτροπής Αξιολόγησης του 
άρθρου 54 παρ. 4 του Ν. 1943/1991. 1 

Τροποποίηση της 50485/30.8.90 απόφασης του 
Υπουργού Εθνικής Οικονομίας για τη σύσταση και 
συγκρότηση της Κεντρικής Γνωμοδοτικής Επιτρο¬ 
πής του άρθρου 8 του Ν. 1892/90 και καθορισμός 
της διαδικασίας λειτουργίας της, όπως τροποποιή¬ 
θηκε. ... 2 

Τροποποίηση της 51240/21.9.90 (ΦΕΚ 628/Β/ 
1.10.90) Υπουργικής απόφασης «Σύσταση και Συ¬ 
γκρότηση των Περιφερειακών Γνωμοδοτικών Επι¬ 
τροπών του άρθρου 8 του Ν. 1892/90 και καθορι¬ 
σμός της διαδικασίας λειτουργίας τους, όπως τρο¬ 
ποποιήθηκε και συμπληρώθηκε με την 52947/ 


2.11.90 (ΦΕΚ 698/Β/7.11.90) απόφαση». 3 

Αύξηση θέσεων πρακτικής άσκησης σπουδαστών 
Τ.Ε.Ι. στο Πανεπιστήμιο Αιγαίου. 4 

Τροποποίηση αποφάσεων Ε5/431 /90 και Ε5/3171/91 
«Πρακτική άσκηση σπουδαστών Τ.Ε.Ι.». 5 


Σύσταση Δημοτικού Νομικού Προσώπου στο Ν. Αργο¬ 
λίδας με το όνομα «Δημοτικό θέατρο Ναυπλίου». 6 

Τροποποίηση του Ο.Ε.Υ. της Κοινότητας Προβατώνα 


Ν. Έβρου. 7 

Συμμετοχή των Κοινοτήτων Αρκαδάδων και Καστελλά- 
νων Γύρου στο Σύνδεσμο Καθαριότητας Κοινοτή¬ 
των Βόρειας Κέρκυρας. 8 

Σύσταση ίδιου Νομικού Προσώπου Δημοσίου Δικαίου 
στο Δήμο Ελασσόνας Ν. Λάρισας με την επωνυμία 
«ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ ΕΛΑΣΣΟ- * 
ΝΑΣ(ΠΟΔΕ)». 9 

Σύσταση ίδιου Νομικού Προσώπου στην Κοινότητα Ν. 
Μακρυχωρίου Ν. Λάρισας με το όνομα «ΠΟΛΙΤΙ¬ 
ΣΤΙΚΟ ΚΕΝΤΡΟ ΜΑΚΡΥΧΩΡΙΟΥ».10 

Σύσταση Ιδιου Νομικού Προσώπου στο Δήμο Σκύδρας 
Ν. Πέλλας με την επωνυμία «Δημοτική Βιβλιοθήκη 
Σκύδρας»..11 


Διορθώσεις σφαλμάτων 

Διόρθωση σφάλματος στη Φ. 31472/8458/12.5.93 


απόφαση Υπ. Εσωτερικών. 12 

Διόρθωση σφάλματος στη Δ4/236/4.5.93 απόφαση 
Υπ. Εθνικής Παιδείας και θρησκευμάτων.13 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 49748/ΔΙΟΕ 628 (1) 


Συγκρότηση της Ειδικής Επιτροπής Αξιολόγησης του άρ¬ 
θρου 54 παρ. 4 του Ν. 1943/1991. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α. 

β) Του Ν. 1943/1991 «Εκσυγχρονισμός της οργάνωσης 
και λειτουργίας της δημόσιας διοίκησης, αναβάθμιση του 
προσωπικού της και άλλες συναφείς διατάξεις» άρθρο 54 
παρ. 4 και 5. 

γ) Του Π.Δ. 318/1992. 

δ) Του Π.Δ. 337/1989 «Οργανισμός του Χρηματιστη¬ 
ρίου Αξιών Αθηνών». 

2. Την Υ1935/3.12.1992 κοινή απόφαση του Πρωθυ¬ 
πουργού και του Υπουργού Εθνικής Οικονομίας «Καθορι¬ 
σμός αρμοδιοτήτων των Υφυπουργών Εθνικής Οικονο¬ 
μίας» (Β 726). 

3. Τηναριθμ. πρωτ. 10761/255/12.5.93 απόφαση ορι¬ 
σμού μελών του Υπηρεσιακού Συμβουλίου του Χρηματι¬ 
στηρίου Αξιών Αθηνών, αποφασίζουμε: 

I. Συγκροτούμε την προβλεπόμενη από τις διατάξεις του 
Ν. 1943/1991 άρθρο 54 παρ. 4 Ειδική Επιτροπή Αξιολό¬ 
γησή από τα μέλη του Υπηρεσιακού Συμβουλίου του 
Χρηματιστηρίου Αξιών Αθηνών ως κατωτέρω: 

Πρόεδρο τον Παναγιώτη Γεωργακόπουλο, Σύμβουλο 
του Ελεγκτικού Συνεδρίου με αναπληρωτή την Πάρεδρο 
Ελένη Φώτη. 

Ιωάννη Σιδηρόπουλο, Γενικό Δ/ντή του Υπουργείου 
Εθνικής Οικονομίας, με αναπληρωτή τον Παναγιώτη Πα- 
ναγιωτόποϋλο Δ/ντή Α' του Υπουργείου Εθνικής Οικονο¬ 
μίας. 

Παναγιώτα Πασσά, Δ/ντρια Διοικητικού - Οικονομικού 

του Χρηματιστηρίου Αξιών Αθηνών, με αναπληρωτή τον 
Νικόλαο Σταθακόπουλο, Δ/ντή Α' του Υπουργείου Εθνι¬ 
κής Οικονομίας. 

Χίνου Ισμήνη με βαθμό Τμηματάρχη Α' του Κλύδου ΠΕ 
Διοικ/κού - Οικονομικού του Χρημ/ρίου Αξιών Αθηνών, με 
αναπληρωτή τον Βουράκη Ιωάννη με βαθμό Γραμματέα Α' 
του Κλάδου ΠΕ Διοικ/κού - Οικονομικού του Χρηματιστη¬ 
ρίου Αξιών Αθηνών. 

Φιλιππίδου Σουλτάνα, με βαθμό Δόκιμου Γραμματέα 
του Κλάδου ΠΕ Διοικητικού - Οικονομικού με αναπληρωτή 
τον Σγούρο Αναστάσιο με βαθμό Δόκιμου Γ ραμματέα του 
Κλάδου ΠΕ Πληροφορικής. 

Γραμματέας της Επιτροπής ορίζεται ο Γραμματέας του 
Υπηρεσιακού Συμβουλίου του Χρηματιστηρίου Αξιών Αθητ 
νών Γ αϊτανάρος Μιχαήλ, με βαθμό Γ ραμματέα Α', με ανα- 
πληρώτρια την Παπαδοπούλου Αγγελική με βαθμό Ειση¬ 
γητή Β'. 

II. Από τις διατάξεις αυτής της απόφασης προκαλείται 
δαπάνη σε βάρος του τακτικού προϋπολογισμού του Χρη¬ 
ματιστηρίου Αξιών Αθηνών, το ύψος της οποίας δεν μπο¬ 
ρεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 1993 

Ο ΥΦΥΠΟΥΡΓΟΣ 

ΚΩΝ/ΝΟΣ ΔΟΥΣΗΣ 
-♦- 

Αριθ. 49747/ΔΙΟΕ 626 (2) 

Τροποποίηση της 50485/30.8.90 απόφασης του Υπουρ¬ 
γού Εθνικής Οικονομίας για τη σύσταση και συγκρό¬ 
τηση της Κεντρικής Γνωμοδοτικής Επιτροπής του άρ¬ 
θρου 8 του Ν. 1892/90 και καθορισμός της διαδικασίας 
λειτουργίας της, όπως τροποποιήθηκε. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α. 

β. Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις». 

γ. Του Π .Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (Α 55). 

2. Την Υ 1935/3.12.1992 κοινή απόφαση του Πρωθυ¬ 
πουργού και του Υπουργού Εθνικής Οικονομίας «Καθορι¬ 
σμός αρμοδιοτήτων των Υφυπουργών Εθνικής Οικονο¬ 
μίας» (Β 726). 

3. Τις Υπηρεσιακές ανάγκες. 

4. Την πρόταση του αρμόδιου φορέα, αποφασίζουμε: 

Αρθρο 1 

Τροποποιούμε το άρθρο 5 της 50485/30.8.1990 από¬ 
φασης του Υπουργού Εθνικής Οικονομίας όπως τροπο¬ 
ποιήθηκε μεταγενέστερα ως προς το μέλος 6 της Επιτρο¬ 
πής ως εξής: 

6. Γέωργιος Παπαδημητρίου, Γενικός Δ/ντής Βιομηχα¬ 
νικής Πολιτικής και Εποπτείας Φορέων του Υπουργείου 
Βιομηχανίας, Ενέργειας και Τεχνολογίας ως τακτικό μέ¬ 
λος, σε αντικατάσταση του Παναγιώτη Τσολόπουλου, με 
αναπληρωτή τον Απόστολο Γεωργακόπουλο, Γενικό Δ/ 


ντή Στήριξης της Βιομηχανίας του ίδιου Υπουργείου, αντί 
του Δημητρίου Πάϊτα. 

Αρθρο 2 

1. Κατά τα λοιπά ισχύουν οι διατάξεις της 50485/ 
30.8.90 υπουργικής απόφασης όπως τροποποιήθηκε με¬ 
ταγενέστερα. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αρθρο 3 

Από τις διατάξεις αυτής της απόφασης δεν προκαλείται 
επί πλέον δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 1993 

Ο ΥΦΥΠΟΥΡΓΟΣ 

ΚΩΝ/ΝΟΣ ΔΟΥΣΗΣ 
-♦- 

Αριθ. 48274/ΔΙΟΕ 612 (3) 

Τροποποίηση της 51240/21.9.90 (ΦΕΚ 628/Β/1.10.90) 
Υπουργικής απόφασης «Σύσταση και Συγκρότηση των 
Περιφερειακών Γνωμοδοτικών Επιτροπών του άρθρου 
8 του Ν. 1892/90 και καθορισμός της διαδικασίας λει¬ 
τουργίας τους, όπως τροποποιήθηκε και συμπληρώ¬ 
θηκε με την 52947/2.11.90 (ΦΕΚ 698/Β/7.11.90) 
απόφαση». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α. 

β. Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» και ειδικότερα τα άρθρα 1 
έως και 23 αυτού. 

γ. Το Ν. 1622/1986 (ΦΕΚ/92Α/14.7.1986) «Τοπική 
Αυτοδιοίκηση Περιφερειακή Ανάπτυξη και Δημοκρατικός 
Προγραμματισμός» και ειδικότερα το άρθρο 68 αυτού. 

δ. Του Π.Δ. 51/1987 (ΦΕΚ 26/Τ.Α./6.3.1987) «Καθο¬ 
ρισμός των Περιφερειών της Χώρας για το σχεδίασμά, 
προγραμματισμό και συντονισμό της Περιφερειακής Ανά¬ 
πτυξης». 

4. Του Π.Δ. 333/8.7.1988 (ΦΕΚ 154/Τ.Α./13.7.1988) 
«Αναδιάρθρωση και σύσταση νέων Δ/νσεων Περιφερεια¬ 
κής Ανάπτυξης του Υπουργείου Εθνικής Οικονομίας». 

στ. Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (Α 55). 

2. Την Υ 1935/3.12.1992 κοινή απόφαση του Πρωθυ¬ 
πουργού και του Υπουργού Εθνικής Οικονομίας «Καθορι¬ 
σμός αρμοδιοτήτων των Υφυπουργών Εθνικής Οικονο¬ 
μίας» (Β 726). 

3. Την κοινή απόφαση των Υπουργών Προεδρίας της 
Κυβέρνησης, Εθνικής Οικονομίας και Οικονομικών αριθ. 
61495/ΔΙΟΑΔ/1026/22.6.92 (ΦΕΚ 578/Β/23.9.92) 
«Περιορισμός Συλλογικών Οργάνων του Υπουργείου Εθνι¬ 
κής Οικονομίας». 

4. Τις Υπηρεσιακές ανάγκες. 

5. Την πρόταση του αρμόδιου φορέα, αποφασίζουμε: 

Αρθρο 1 


Τροποποιούμε: 

I. Την παράγραφο Ζ «ΠΕΡΙΦΕΡΕΙΑΚΗ ΓΝΩΜΟΔΟ- 
ΤΙΚΗ ΕΠΙΤΡΟΠΗ ΚΕΝΤΡΙΚΗΣ ΜΑΚΕΔΟΝΙΑΣ» του άρ¬ 
θρου 5 της 51240/21.9.1990 (ΦΕΚ 628/Β/1.10.1990) 
Υπουργικής Απόφασης όπως συμπληρώθηκε με το άρθρο 
2 της 52947/2.11.1990 απόφασης (ΦΕΚ 698/Β/ 
7.11.90) και τροποποιήθηκε μεταγενέστερα ως προς τα 
μέλη 8 και 11 της Επιτροπής ως εξής: 

8. Νικόλαος Φιλίππου εκπρόσωπος του Εμπορικού και 
Βιομηχανικού Επιμελητηρίου Θεσσαλονίκης, ως τακτικό 
μέλος, σε αντικατάσταση του Νικολάου Ευθυμιάδη, με 
αναπληρωματικό μέλος τον Δημήτριο Συμεωνίδη, του 
ίδιου Επιμελητηρίου, σε αντικατάσταση του Λάμπρου 
Βέργουλα. 

II. Μιχαήλ Κοντός εκπρόσωπος της Αγροτικής Τράπε¬ 
ζας Ελλάδος (κατάστημα Θεσσαλονίκης), ως τακτικό μέ¬ 
λος, σε αντικατάσταση του Δημητρίου Τσώνη, με αναπλη¬ 
ρωματικό μέλος τον Παναγιώτη Σωτηρόπουλο της Ιδιας 
Τράπεζας. 

Αρθρο 2 

1. Κατά τα λοιπά ισχύουν οι διατάξεις της 51240/ 
21.9.90 (ΦΕΚ 628/Β/1.10.90) Υπουργικής Απόφασης, 
όπως συμπληρώθηκε και τροποποιήθηκε μεταγενέ¬ 
στερα. 

.2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αρθρο 3 

Από τις διατάξεις αυτής της απόφασης δεν προκαλείται 
επί πλέον δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 1993 

Ο ΥΦΥΠΟΥΡΓΟΣ 

ΚΩΝ/ΝΟΣ ΔΟΥΣΗΣ 

-φ- ' 

Αριθ. Ε5/1536 (4) 

Αύξηση θέσεων πρακτικής άσκησης σπουδαστών Τ.Ε.Ι. 
στο Πανεπιστήμιο Αιγαίου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

. Έχοντας υπόψη: 

1. Τις διατάξεις του άρθρου 12 παρ. 1 εδ. δ’ του Ν. 
1351/1983 (ΦΕΚ 56/Α) «Εισαγωγή σπουδαστών στην 
Τριτοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1986, 
όπως συμπληρώθηκαν με το άρθρο 27 του Ν. 2081/92 
(ΦΕΚ154/Α). 

3. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη η οποία ρυθμίζεται με τις διατά¬ 
ξεις των παρ. 3 και 4 της παρούσας και αναφέρεται το 
ύψος της προκαλουμένης δαπάνης και η εγγραφή πίστω¬ 
σης στον οικείο προϋπολογισμό για την κάλυψή της. 

4. Την απόφαση του Υπουργού Εθνικής Παιδείας και 
θρησκευμάτων Ε5/2105/89 (ΦΕΚ 334/Β ) «Πρακτική 
άσκηση στο επάγγελμα σπουδαστών Τμήματος Βιβλιοθη¬ 
κονομίας των Τ.Ε.Ι.». 


5. Την απόφαση του Πρωθυπουργού και του Υπουργού 
Εθνικής Παιδείας και θρησκευμάτων αριθμ. Υ.1939/Η/ 
9923/92 (ΦΕΚ 728/Β) «Ανάθεση αρμοδιοτήτων στους 
Υφυπουργούς Εθνικής Παιδείας και θρησκευμάτων Ανα¬ 
στάσιο Σπηλιόπουλο και θωμά Κούρτη». 

6. Την ανάγκη εκπαίδευσης και πρακτικής άσκησης των 
σπουδαστών της Τριτοβάθμιας Τεχνολογικής Εκπαίδευ¬ 
σης, προκειμένου να αποκτήσουν την απαιτούμενη επαγ¬ 
γελματική εμπειρία, αποφασίζουμε: 

1. Αυξάνουμε κατά δύο (2) τις θέσεις πρακτικής άσκη¬ 
σης στο επάγγελμα σπουδαστών Τ.Ε.Ι., στο Πανεπιστήμιο 
Αιγαίου, για την κάλυψη αναγκών διοικητικής και τεχνικής 
υποστήριξης. 

2. Η πρακτική άσκηση στο επάγγελμα των σπουδαστών 
Τ.Ε.Ι. πραγματοποιείται ανά εξάμηνο κάθε ακαδημαϊκού 
χρόνου, αρχίζοντας από 1.4.1993. 

3. Οι αποζημιώσεις και ασφαλιστικές εισφορές των 
ασκουμένων σπουδαστών Τ.Ε.Ι. βαρύνουν τον προϋπολο¬ 
γισμό του Πανεπιστημίου Αιγαίου. 

4. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Πανεπιστη¬ 
μίου Αιγαίου, ύψους 1.010.000 δρχ. περίπου για το τρέ- 
χον οικονομικό έτος και 1.454.400 δρχ. περίπου για κα¬ 
θένα από τα επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Πανεπιστημίου Αιγαίου, ύψους 
1.000.000 δρχ. με τα στοιχεία: Κ.Α.Ε. 0539 «Λοιπές δα¬ 
πάνες εκπαίδευσης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1993 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΣΠΗΛΙΟΠΟΥΛΟΣ 
-♦- 

Αριθ. Ε5/1537 (5) 

Τροποποίηση αποφάσεων Ε5/431/90 και Ε5/3171/91 
«Πρακτική άσκηση σπουδαστών Τ.Ε.Ι.». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 παρ. 1 εδ. δ' του Ν. 
1351/1983 (ΦΕΚ 56/Α ) «Εισαγωγή σπουδαστών στην 
Τριτοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1986, 
όπως συμπληρώθηκαν με το άρθρο 27 του Ν. 2081/92 
(ΦΕΚ154/Α). 

3. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη η οποία ρυθμίζεται με τις διατά¬ 
ξεις των παρ. 5 και 6 της παρούσας και αναφέρεται το 
ύψος της προκαλουμένης δαπάνης και η εγγραφή πίστω¬ 
σης στον οικείο προϋπολογισμό για την κάλυψή της. 

4. Τις αποφάσεις των Υπουργών Εθνικής Παιδείας και 
θρησκευμάτων Ε5/431 /90 (ΦΕΚ 76/Β') και Ε5/3171 /91 
(ΦΕΚ 1040/Β ) «Πρακτική άσκηση σπουδαστών Τ.Ε.Ι.». 

5. Την απόφαση του Πρωθυπουργού και του Υπουργού 
Εθνικής Παιδείας και θρησκευμάτων αριθμ. Υ. 1939/Η/ 
9923/92 (ΦΕΚ 728/Β ) «Ανάθεση αρμοδιοτήτων στους 
Υφυπουργούς Εθνικής Παιδείας και θρησκευμάτων Ανα- 

στάσιο Σπηλιδπουλο και θωμά Κούρτη». 

6. Την ανάγκη εκπαίδευσης και πρακτικής άσκησης των 
σπουδαστών της Τριτοβάθμιας Τεχνολογικής Εκπαίδευ¬ 
σης, προκειμένου να αποκτήσουν την απαιτούμενη επαγ¬ 
γελματική εμπειρία, αποφασίζουμε: 

1. Τροποποιούμε την παρ. Ια της απόφασης Ε5/ 
431/90 όσον αφορά το Τ.Ε.Ι. Αθήνας ως εξής: 

Τ.Ε.Ι. ΑΘΗΝΑΣ 

Σχολή Τεχνολογικών Εφαρμογών. 

Τμήμα Ενεργειακής Τεχνικής (Ε.Τ.). 

θέση: 1 σπουδαστή Τμήματος Ενεργειακής Τεχνικής 
στο εργαστήριο Ηλεκτροτεχνίας του Τμήματος Ε.Τ. 

2. Κατά τα λοιπά ισχύει η απόφαση Ε5/431 /90 ως έχει. 

3. Τροποποιούμε την παρ. Ια (I - IV) της απόφασης Ε5/ 
3171/91 όσον αφορά το Τ.Ε.Ι. Καλαμάτας ως εξής: 

Τ.Ε.Ι. ΚΑΛΑΜΑΤΑΣ 

θέσεις: 5 σπουδαστών Σχολής Διοίκησης και Οικονο¬ 
μίας. 

θέσεις: 2 σπουδαστών Σχολής Τεχνολογίας Γεωπο¬ 
νίας. 

4. Κατά τα λοιπά ισχύει η απόφαση Ε5/3171/91 ως 
έχει. 

5. Οι αποζημιώσεις και ασφαλιστικές εισφορές των 
ασκουμένων σπουδαστών Τ.Ε.Ι. βαρύνουν τον προϋπολο¬ 
γισμό του Τ.Ε.Ι. Αθήνας και Καλαμάτας αντίστοιχα. 

6. α) Από τις διατάξεις αυτής της απόφασης προκαλεί- 
ται δαπάνη σε βάρος του προϋπολογισμού του Τ.Ε.Ι. Αθή¬ 
νας, ύψους 505.000 δρχ. περίπου για το τρέχον οικονο¬ 
μικό έτος και 727.200 δρχ. περίπου για καθένα από τα 
επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Τ.Ε.Ι. Αθήνας, ύψους 60.000.000 
δρχ. με τα στοιχεία: Κ.Α.Ε. 0289 «Διάφορες αποζημιώσεις 
που δεν κατονομάζονται ειδικά και Κ.Α.Ε. 0521 «Εισφο¬ 
ρές στο Ι.Κ.Α.». 

β) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Τ.Ε.Ι. Καλαμά¬ 
τας, ύψους 3.535.000 δρχ. περίπου για το τρέχον οικονο¬ 
μικό έτος και 5.090.400 δρχ. περίπου για καθένα από τα 
επόμενα οικονομικά έτη. 

Γιά την ανωτέρω δαπάνη έχει εγγράφει πίστωση στον 
προϋπολογισμό του Τ.Ε.Ι. Καλαμάτας, ύψους 9.000.000 
δρχ. με τα στοιχεία: ΚΑΕ 0289 «Διάφορες αποζημιώσεις 
που δεν κάτονομάζονται ειδικά και ΚΑΕ 0521 «Εισφορές 
στο Ι.Κ.Α.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1993 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΣΠΗΛΙΟΠΟΥΛΟΣ 
- ¥■ -- 

Αριθ. 5516 (6) 

Σύσταση Δημοτικού Νομικού Προσώπου στο Ν. Αργολίδας 
με το όνομα «Δημοτικό θέατρο Ναυπλίου». 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις των άρθρων 93 και 187 του Δημοτικού 
και Κοινοτικού Κώδικα (Π.Δ. 323/1989) όπως αυτές ισχύ¬ 
ουν μέχρι σήμερα. 


2. Την αριθ. 42/93 απόφαση του Δημοτικού Συμβουλίου 
Ναυπλιέων, που αφορά στη σύσταση του αναφερόμενου 
στα θέμα Νομικού Προσώπου, και το οποίο θα τελεί υπό 
άμεση εξάρτηση και εποπτεία του Δήμου Ναυπλιέων, με 
έδρα το Ναύπλιο, αποφασίζουμε: 

1. Συνιστούμε στο Δήμο Ναυπλιέων ίδιο Νομικό Πρό¬ 
σωπο με την επωνμία «Δημοτικό θέατρο Ναυπλίου» με 
έδρα το Ναύπλιο. 

2. Σκοπός του Νομικού Προσώπου είναι ή προαγωγή και 
διάδοση των καλών Τεχνών και ειδικότερα του θεάτρου, 
με κάθε ηθικό και νόμιμο μέσο. 

3. Πόροι του είναι: α) η ετήσια επιχορήγηση του Δήμου 
Ναυπλιέων με το ποσό των διακοσίων χιλιάδων δραχμών 
( 200 . 000 ). 

β) Η επιχορήγηση και κάθε άλλη παροχή του Κράτους, 
είτε απ’ ευθείας στο Νομικό Πρόσωπο, είτε μέσω του Δή¬ 
μου Ναυπλιέων. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες . 

δ) Έσοδα και πρόσοδοι από την ίδια αυτού περιου¬ 
σία. 

ε) Εισπράξεις από εκδηλώσεις του Νομικού Προσώ¬ 
που. 

4. Το Δημοτικό θέατρο Ναυπλίου διοικείται από επτα- 
μελές Διοικητικό Συμβούλιο που αποτελείται από το Δή¬ 
μαρχο ή Αντιδήμαρχο που ορίζεται από το Δήμαρχο ως 
Πρόεδρο, τρεις (3) δημοτικούς συμβούλους, εκ των 
οποίων ο ένας της μειοψηφίας, τρεις (3) δημότες που 
εκλέγονται από το Δημοτικό Συμβούλιο. 

5. Το Νομικό Πρόσωπο εκπροσωπείται δικαστικώς και 

εξωδίκως από τον Πρόεδρό του. τ 

6. Η θητεία του Διοικητικού Συμβουλίου ακολουθεί τη 
δημοτική περίοδο. 

7. Το Διοικητικό Συμβούλιο εκλέγει ένα από τα μέλη του 
ως Αντιπρόεδρο ο οποίος αναπληρώνει τον Πρόεδρο. 

8. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Ναυ¬ 
πλιέων 200.000 δραχμές για το τρέχον οικονομικό έτος 
για καθένα από τα επόμενα οικονομικά έτη. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ναύπλιο, 10 Ιουνίου 1993 

Ο Νομάρχης 
ΠΑΝΑΓΗΣ ΜΑΡΚΑΤΟΣ 

- ♦ - 

Αριθ. Α.Γ. 7236 (7) 

Τροποποίηση του Ο.Ε.Υ. της Κοινότητας Προβατώνα Ν. 

Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Την 45/92 απόφαση του Κ.Σ. Προβατώνα, που υπο- 
Ρ βλήθηκε με το 1279/92 έγγραφο και αφορά την τροπο¬ 
ποίηση του Ο.Ε.Υ. της Κοινότητας. 

2. Τις διατάξεις των άρθρων 164,167 παρ. 2 του Δ.Κ.Κ. 
(ΠΔ 323/89), 12 του Ν. 1188/81, όπως αντικαταστάθηκε 
με το άρθρο 26 του Ν. 1832/89. 

3. Τη 8/9β/30.11.92 σύμφωνη γνωμοδότηση του Υπη¬ 
ρεσιακού Συμβουλίου Δημοτικών και Κοινοτικών Υπαλλή¬ 
λων του άρθρου 14 του Ν. 1586/86. 

4. Την 550/7.10.92 εγκύκλιο της Γραμματεΐας Υπουρ¬ 
γικού Συμβουλίου. 

5. Όλα τα στοιχεία του οικείου φακέλου, αποφασί¬ 
ζουμε: 

Εγκρίνουμε την 45/92 απόφαση του Κ.Σ. Προβατώνα 
περί τροποποιησεως του Ο.Ε.Υ. της Κοινότητας Προβα¬ 
τώνα, όπως παρακάτω: 

ΓΡΑΜΜΑΤΕΙΑ 

Αυτή περιλαμβάνει τις παρακάτω υπηρεσίες 
ΔΙΟΙΚΗΤΙΚΗ ΥΠΗΡΕΣΙΑ 
ΚΑΤΗΓΟΡΙΑ ΔΕ 
α) Κλάδος ΔΕΙ Διοικητικού 
Δύο (2) θέσεις Γραμματέων με βαθμό Γ - Α 
β) Κλάδος ΥΕ1 Κλητήρων - θυρωρών - Γενικών Καθη¬ 
κόντων 

Μία (1) θέση κλητήρα με βαθμό Δ - Γ 
γ) Κλάδος ΔΕΙ 5 Εισπρακτόρων εσόδων ΟΤΑ 
Μία (1) θέση εισπράκτορα εσόδων ΟΤΑ με βαθμό Γ - Α 
Από τις διατάξεις της παρούσας απόφασης προκαλείται 
δαπάνη σε βάρος του προϋπολογισμού της Κοινότητας 
Προβατώνα και συγκεκριμένα σε βάρος του ΚΑ 012.2 
«Αποδοχές Κοινοτικών Εισπρακτόρων», το ύψος της 
οποίας ανέρχεται στο ποσό του 1.500.000 δρχ. περίπου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αλεξανδρούπολη, 4 Ιουνίου 1993 
Με εντολή Νομάρχη 
Η Διευθύντρια 
Σ. ΚΑΡΠΟΥΖΗ 

-♦- 

Αριθ. ΕΣ 6267 (8) 

Συμμετοχή των Κοινοτήτων Αρκαδάδων και Καστελλάνων 
Γύρου στο Σύνδεσμο Καθαριότητας Κοινοτήτων Βό¬ 
ρειας Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις του άρθρου 190 παρ. 5 του Δ.Κ.Κ. (Π.Δ. 
323/1989). 

2. Την αριθμ. ΕΣ 3916/20.5.1992 απόφασή μας, περί 
συστάσεως Συνδέσμου καθαριότητας Κοινοτήτων Βό¬ 
ρειας Κέρκυρας, η οποία δημοσιεύθηκε στο ΦΕΚ 437/ 
7.7.1992 (τεύχος Β"). 

3. Τις αριθμ. 15 και 16 έτους 1992 αποφάσεως των Κοι¬ 
νοτικών Συμβουλίων Αρκαδάδων και Καστελλάνων Γύρου, 
αντίστοιχα, περί συμμετοχής των Κοινοτήτων τους στο 
Σύνδεσμο καθαριότητας Κοινοτήτων Βόρειας Κέρκυ¬ 
ρας. 

4. Τις αριθ. 4-10 και 6-13 έτους 1992 αποφάσεως του 
Διοικητικού Συμβουλίου του Συνδέσμου Καθαριότητας 
Κοινοτήτων Βόρειας Κέρκυρας περί αποδοχής των απο¬ 
φάσεων των ανωτέρω Κοινοτήτων για τη συμμετοχή αυ¬ 
τών στον εν λόγω σύνδεσμο, αποφασίζουμε: 

1. Τη συμμετοχή των Κοινοτήτων Αρκαδάδων και Κα¬ 
στελλάνων Γύρου στο Σύνδεσμο Καθαριότητας Κοινοτή¬ 
των Βόρειας Κέρκυρας. 

2. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Συνδέσμου 
ενώ προκαλείται δαπάνη σε βάρος των προϋπολογισμών 
των Κοινοτήτων Αρκαδάδων και Καστελλάνων Γύρου 
ύψους 88.552 και 159.438 αντίστοιχα για το τρέχον οικ. 
έτος και 100.000 και 200.000 περίπου για καθένα από τα 
επόμενα έτη. 


Για την ανωτέρω δαπάνη έχει εγγρφεί σχετική πίστωση 
στους προϋπολογιμούς των παραπάνω Κοινοτήτων με το 
στοιχείο ΚΑ 211 .β. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 3 Ιουνίου 1993 
Ο Νομάρχης 

ΑΘΑΝ. ΔΙΑΜΑΝΤΟΠΟΥΛΟΣ 
- 4 —■— 


Αριθ. 11742 


(9) 


Σύσταση ίδιου Νομικού Προσώπου Δημοσίου Δικαίου στο 
Δήμο Ελασσόνας Ν. Λάρισας με την επωνυμία «ΠΟΛΙ¬ 


ΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ ΕΛΑΣΣΟΝΑΣ 
(ΠΟΔΕ)». 


Ο ΝΟΜΑΡΧΗΣ ΛΑΡΙΣΑΣ 


Έχοντας υπόψη: 

1. Τις διατάξεις του άρθρου 187 του Π.Δ. 323/1989 
όπως συμπληρώθηκαν με τις διατάξεις του άρθρου 11 του 
Ν. 2130/1993. 

2. Τις διατάξεις του ΠΔ 332/1983 «Περί μεταβίβασης 
αρμοδιοτήτων στους Νομάρχες». 

3. Τις διατάξεις του άρθρου 23 του Ν. 2081/1992. 

4. Τις 132/1992 και 54/1993 αποφάσεις του Δημοτι¬ 
κού Συμβουλίου Ελασσόνας περί συστάσεως ίδιου Νομι¬ 
κού Προσώπου Δημοσίου Δικαίου στο Δήμο Ελασσόνας με 
την επωνυμία «ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ" 
ΕΛΑΣΣΟΝΑΣ», αποφασίζουμε: 

1. Συστήνουμε ίδιο Νομικό Πρόσωπο Δημοσίου Δικαίου 
στο Δήμο Ελασσόνας με την επωνυμία «ΠΟΛΙΤΙΣΤΙΚΟΣ 
ΟΡΓΑΝΙΣΜΟΣ ΔΗΜΟΥ ΕΛΑΣΣΟΝΑΣ (ΠΟΔΕ)». 

2. Έδρα του Νομικού Προσώπου είναι η Ελασσόνα. 

3. Σκοποί του ανωτέρω Νομικού Προσώπου είναι η άνο¬ 
δος του Πολιτιστικού επιπέδου του λαού του ΔήμουΕλασ- 
σόνας και της ομώνυμης Επαρχίας γενικότερα, ή καλλιέρ¬ 
γεια, υποβοήθηση και ανάπτυξη κάθε μορφής πνευματι¬ 
κής, πολιτιστικής και καλλιτεχνικής δραστηριότητας των 
κατοίκων της περιοχής. 

Η υποβοήθηση της έρευνας στους τομείς της επιστημο¬ 
νικής γνώσης, της τέχνης των γραμμάτων και εν γένει του 
πολιτισμού, η διατήρηση της παράδοσης και της Πολιτιστι¬ 
κής κληρονομιάς και η προώθηση της Ειρήνης μεταξύ των 
λαών μέσω του Πολιτισμού, σκοπούς τους οποίους ο Πολι¬ 
τιστικός Οργανισμός υλοποιεί και επιδιώκει με κάθε εί¬ 
δους πνευματικές, πολιτιστικές, αθλητικές και καλλιτεχνι¬ 
κές δραστηριότητες και ειδικώτερα: 

-Με τη δημιουργία του Πνευματικού Κέντρου Ελασσό¬ 
νας για τη στέγαση των δραστηριοτήτων του Πολιτιστικού 
Οργανισμού, που αναφέρονται στη συνέχεια. 

-Με τη συνέχιση της λειτουργίας της Δημοτικής βιβλιο¬ 
θήκης καθώς και με τον συνεχή εμπλουτισμό αυτής και 
τον εκσυγχρονισμό των αρχείων. 

-Με τη λειτουργία της Φιλαρμονικής Ορχήστρας του 
Δήμου. 

-Με τη λειτουργία, οργάνωση και ανάπτυξη της Σχολής 
Παραδοσιακών Χορών καθώς και την έρευνα πάνω στο συ¬ 
γκεκριμένο θέμα του ντόπιου παραδοσιακού υλικού. 

-Με τη διοργάνωση των ετησίων, καλλιτεχνικών εκδη¬ 
λώσεων με την ονομασία «ΕΛΕΥΘΕΡΙΑ» που πραγματο¬ 
ποιούνται από το 1983. 

-Με τη διοργάνωση συνεδρίων, σεμιναρίων, διαλέξεων, 
που καλύπτουν όλους τους τομείς πνευματικού, πολιτιστι¬ 
κού, επιστημονικού, κοινωνικού, καλλιτεχνικού, θρησκευ¬ 
τικού και εθνικού ενδιαφέροντος του συγχρόνου ανθρώ¬ 
που. 

-Με τη διοργάνωση πολιτιστικών και καλλιτεχνικών εκ¬ 
δηλώσεων όπως συναυλίες, θεατρικές παραστάσεις, πα¬ 
ραστάσεις παραδοσιακού και σύγχρονου χορού, εκθέσεις 
ζωγραφικής, γλυπτικής κ.λπ., από το ίδιο ή με τη συνεργα¬ 
σία άλλων πολιτιστικών φορέων. 

-Με τη δημιουργία ιματθιοθήκης λαϊκών παραδοσιακών 
ενδυμάτων που θα χρησιμοποιούν τα χορευτικά συγκρο¬ 
τήματα του Δήμου. 

-Με την έκδοση περιοδικών εντύπων, για την προβολή 
και μελέτη τοπικών θεμάτων πολιτισμού, παιδείας, οικο¬ 
νομίας, τουρισμού, υγείας, περιβάλλοντος κ.λπ. 

-Με την παραγωγή επιμορφωτικών τηλεοπτικών προ¬ 
γραμμάτων, βιντεοταινιών ιστορικού, πολιτιστικού και επι¬ 
στημονικού περιεχομένου για την προβολή της Ελασσό¬ 
νας. 

-Με προκηρύξεις διαγωνισμών και αθλοθετήσεις βρα¬ 
βείων για τη συγγραφή μελετών τοπικού ενδιαφέροντος 
με ιστορικό, λαογραφικό, αρχαιολογικό και λογοτεχνικό 
περιεχόμενο. 

-Με τη διοργάνωση εκδηλώσεων ειδικά για τα παιδιά και 
τη νέα γενιά. 

-Με τη διοργάνωση και καθιέρωση του Ελασσονίτικου 
Καρναβαλιού και διαφόρων άλλων ψυχαγωγικών εκδηλώ¬ 
σεων, την περίοδο των Απόκρεω. 

Με τη συγκρότηση Μουσικής Σχολής. 

-Με τη δημιουργία εργαστηρίων εικαστικών τεχνών. 

-Με τη διατήρηση και ενίσχυση των λαϊκών πανηγυριών 
των Συνοικισμών Αετοράχης και Μικρού Ελευθεροχω¬ 
ρίου. 

-Με την ανάπτυξη του μαζικού αθλητισμού. 

-Με την πραγματοποίηση κάθε άλλης δραστηριότητας 
που συμβάλλει στη διάσωση και προστασία της Ελασσονί- 
τικης Πολιτιστικής κληρονομιάς και παράδοσης και στην 
καλλιέργεια και εξύψωση του πνευματικού και πολιτιστι¬ 
κού επιπέδου του λαού της Ελασσόνας. 

-Με την πραγματοποίηση κινηματογραφικών προβολών 
με αξιόλογα έργα της 7ης τέχνης. 

4. Πόρου του Νομικού Προσώπου είναι: 

-Η ετήσια επιχορήγηση του Δήμου Ελασσόνας. 

-Η επιχορήγηση της Νομαρχίας του Νομαρχιακού Προ¬ 
γράμματος και άλλων Προγραμμάτων. 

-Έκτακτες επιχορηγήσεις ή παροχές από το Κράτος, 
τους Δημοσίους Οργανισμούς, Υπουργεία, Τράπεζες 
κ.λπ. 

-Κάθε είδους εισφορές, συνδρομές, δωρεές, κληρονο¬ 
μιές, κληροδοσίες κ.λπ. 

-Εισπράξεις από αντίτιμο παροχής υπηρεσιών. 

5. Διοίκηση ,' 

Το ανωτέρω Νομικό Πρόσωπο θα διοικείται από 15με- 
λές Διοικητικό Συμβούλιο αποτελούμενο από τους εξής: 

α) Τον Δήμαρχο ή Αντιδήμαρχο που θα ορισθεί απ’ αυ¬ 
τόν, ως Πρόεδρος. 

β) Τρεις (3) δημοτικούς Συμβούλους. 

γ) Έναν εκπρόσωπο του Πολιτιστικού Σωματείου του 
Συν/σμού Αετορράχης. ... _ 

δ) Έναν εκπρόσωπο του Πολιτιστικού Σωματείου Συν/ 
σμού Μικρού Ελευθεροχωρίου. 


ε) Εννέα (9) δημότες ή μόνιμους κατοίκους του Δήμου 
Ελασσόνας. 

Όλα τα ανωτέρω μέλη μαζί με τους αναπληρωτές τους 
ορίζονται από το Δημοτικό Συμβούλιο. 

Η θητεία των μελών του Διοικητικού Συμβουλίου του 
Πολιτιστικού Οργανισμού για μεν τον Πρόεδρο ακολουθεί 
τη διάρκεια της Δημοτικής περιόδου για την οποία εκλέ¬ 
χθηκε για δε τα υπόλοιπα μέλη είναι διετής. Η θητεία τους 
λήγει σε κάθε περίπτωση με την εγκατάσταση νέων με¬ 
λών. 

6. Περιουσία 

Περιουσία του Νομικού Προσώπου είναι το σύνολο της 
περιουσίας των συγχωνευομένων ΝΠΔΔ καθώς και κάθε 
περιουσιακό στοιχείο που έχει το Νομικό Πρόσωπο ή τυ¬ 
χόν αφιερώνεται σ’ αυτό και κάθε άλλη νόμιμη πρόσοδος. 

Η θητεία του πρώτου Διοικητικού Συμβουλίου του Πολι¬ 
τιστικού Οργανισμού που θα προέλθει με βάση τις νέες 
διατάξεις συγκρότησής του θα λήξει με τη λήξη της θη¬ 
τείας του Δημοτικού Συμβουλίου της τρέχουσας Δημοτι¬ 
κής περιόδου. 

Ο εσωτερικός κανονισμός λειτουργίας του Πολιτιστικού 
Οργανισμού θα ψηφισθεί και θα επικυρωθεί από το Δημο¬ 
τικό Συμβούλιο. 

7. Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Ελασσό¬ 
νας ύψους 15.000.000 δραχμών περίπου για κάθε οικο¬ 
νομικό έτος. 

Η ανωτέρω δαπάνη θα καλυφθεί από επιχορήγηση του 
Δήμου Ελασσόνας με τροποποίηση του προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 1 

Λάρισα, 10 Ιουνίου 1993 
Ο Νομάρχης 

ΓΕΩΡΓΙΟΣ ΚΑΠΑΝΤΖΟΓΛΟΥ 
-♦- 

Αριθ. 11762 (10) 

Σύσταση ίδιου Νομικού Προσώπου στην Κοινότητα Ν. Μα- 

κρυχωρίου Ν. Λάρισας με το όνομα «ΠΟΛΙΤΙΣΤΙΚΟ ΚΕ¬ 
ΝΤΡΟ ΜΑΚΡΥΧΩΡΙΟΥ». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 
όπως συμπληρώθηκαν με τις διατάξεις του άρθρου 11 του 
Ν. 2130/1993. 

2. Τις διατάξεις του ΠΔ 331/1983 «Περί μεταβίβασης 
αρμοδιοτήτων στους Νομάρχες». 

3. Τις διατάξεις του άρθρου 27 του Ν. 2081/1992. 

4. Την αριθ. 24/1993 απόφαση του Κοινοτικού Συμβου¬ 
λίου Μακρυχωρίου «περί συστάσεως ίδιου Νομικού Προ¬ 
σώπου με το όνομα «ΠΟΛΙΤΙΣΤΙΚΟ ΚΕΝΤΡΟ ΜΑΚΡΥΧΩ- 
ΡΙΟΥ», αποφασίζουμε: 

1. Συστήνουμε ίδιο Νομικό Πρόσωπο με το όνομα «ΠΟ¬ 
ΛΙΤΙΣΤΙΚΟ ΚΕΝΤΡΟ ΜΑΚΡΥΧΩΡΙΟΥ» στην Κοινότητα 
Μακρυχωρίου. 

2. Σκοπός του Νομικού Προσώπου είναι η δημιουργία 
και ανάπτυξη της Πνευματικής και Πολιστιστικής δράστη- 

τιότητας της Κοινότητας Μακρυχωρίου, όπως η ίδρυση και 
λειτουργία θεατρικού σχήματος, παρουσιάσεις θεάτρων, 
η πραγματοποίηση διαλέξεων και ελευθέρων συζητή¬ 
σεων, η δημιουργία χορευτικού συγκροτήματος, η δη¬ 
μιουργία Πινακοθήκης, η δημιουργία λαογραφικού τμήμα¬ 
τος, η δημιουργία και παρουσιάσεις εκθέσεων ζωγραφι¬ 
κής, γλυπτικής, χαρακτικής και διακοσμήσεως, η διοργά¬ 
νωση κινηματογραφικών προβολών ποιότητας, η δημιουρ¬ 
γία κουκλοθεάτρου, η δημιουργία θεάτρου σκιών, η αναβί¬ 
ωση και παρουσίαση παλαιών εθίμων, η λειτουργία τμήμα¬ 
τος λαϊκής τέχνης, η ανάπτυξη του σχολικού και εξωσχολι¬ 
κού αθλητισμού, η ίδρυση σκακιστικού τμήματος, η λει¬ 
τουργία επιτραπέζιου αντισφαιρίσεως και γενικά η δη¬ 
μιουργία και ανάπτυξη κάθε πνευματικής και πολιτιστικής 
δραστηριότητας για τη σωστή αξιοποίηση του ελεύθερου 
χρόνου των δημοτών της και ειδικά της νεολαίας της Κοι¬ 
νότητας. 

3. Πόροι του Νομικού Προσώπου είναι η ετήσια επιχορή¬ 
γηση της Κοινότητας, οι επιχορηγήσεις του Υπουργείου 
Πολιτισμού, οι δωρεές οι κληρονομιές και κληροδοσίες, 
έσοδα από κινητή και ακίνητη περιουσία του, εισπράξεις 
από το αντίτιμο των πραγμάτων ή υπηρεσιών που παρέ¬ 
χουν τα ιδρύματα, διάφορες παροχές από το Κράτος κα¬ 
θώς και κάθε άλλη νόμιμη πρόσοδος. 

4. Περιουσία του Πολιτιστικού Κέντρου είναι το Κοινο¬ 
τικό κτίριο όπου θα στεγασθεί ο εξοπλισμός που θα χρεια¬ 
στεί για τη λειτουργία του και που θα διατεθεί από την Κοι¬ 
νότητα καθώς και οτιδήποτε αποκτηθεί με νόμιμες διαδι¬ 
κασίες στην χρονική διάρκεια της ύπαρξης και λειτουργίας 
του. 

5. Το ανωτέρω Νομικό Πρόσωπο θα διοικείται από ?με- 
λές Διοικητικό Συμβούλιο που θα αποτελείται: α) από τον 
Πρόεδρο της Κοινότητας, ή άλλο αιρετό μέλος που ορίζε¬ 
ται από τον Πρόεδρο της Κοινότητας, ως Πρόεδρος, β) 
από δύο (2) Κοινοτικούς Συμβούλους και γ) από έξι (6) δη¬ 
μότες με ανάλογη επαγγελματική ή κοινωνική δράση. Τα 
ανωτέρω μέλη ορίζονται μαζί με τους αναπληρωτές του 
από το Κοινοτικό Συμβούλιο. 

6. Το Διοικητικό Συμβούλιο εκλέγει τον Αντιπρόεδρο, το 
Γραμματέα και τον Έφορο του Νομικού Προσώπου στην 
αρχή κάθε δεύτερου έτους. 

7. Η θητεία του Διοικητικού Συμβουλίου ακολουθεί τη 
θητεία του Κοινοτικού Συμβουλίου και λήγει πάντοτε με 
την εγκατάσταση του νέου Διοικητικού Συμβουλίου. 

8. Το Νομικό Πρόσωπο εκπροσωπείται ενώπιον των δι¬ 
καστηρίων και κάθε άλλης αρχής από τον Πρόεδρό του και 
όταν αυτός απουσιάζει ή κωλύεται από τον Αντιπρόεδρό 
του. 

9. Το Πολιτιστικό Κέντρο έχει σφραγίδα στρογγυλή η 
οποία στο κέντρο της έχει την κουκουβάγια και από κάτω 
το έτος 1993 που είναι το έτος σύστασής του και γύρω τις 
λέξεις «ΠΟΛΙΤΙΣΤΙΚΟ ΚΕΝΤΡΟ ΜΑΚΡΥΧΩΡΙΟΥ». 

10. Διαλυόμενο το Νομικό Πρόσωπο η περιουσία του 
περιέρχεται στην Κοινότητα. Επίσης το Νομικό Πρόσωπο 
διαλύεται όταν εκτραπεί του σκοπού του και ύστερα από 
απόφαση του Κοινοτικού Συμβουλίου. 

11. Με κανονισμό που ψηφίζεται από το Κοινοτικό Συμ¬ 
βούλιο ρυθμίζονται τα της οργάνωσης και λειτουργίας γε¬ 
νικά του Νομικού Προσώπου. 

12. Κάλυψη δαπάνης. 

α) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Κοινότητας 


Μακρυχωρίου ύψους 1.000.000 δρχ. για το τρέχον οικο¬ 
νομικό έτος και 1.500.000 δρχ. περίπου για τα επόμενα 
οικονομικά έτη. 

β) Η ανωτέρω δαπάνη θα καλυφθεί με τροποποίηση του 
προϋπολογισμού της Κοινότητας Μακρυχωρίου με ισό¬ 
ποση αυξομείωση όπως στην αριθ. 41/1993 απόφαση του 
Κοινοτικού Συμβουλίου ορίζεται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 10 Ιουνίου 1993 
Ο Νομάρχης 

ΓΕΩΡΓΙΟΣ ΚΑΠΑΝΤΖΟΓΛΟΥ 
-♦ · : 

Αριθ. 6414 (11) 

Σύσταση Ιδιου Νομικού Προσώπου στο Δήμο Σκύδρας Ν. 
Πέλλας με την επωνυμία «Δημοτική Βιβλιοθήκη Σκύ¬ 
δρας». 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις: 

α) Του άρθρου 187 του Π.Δ. 323/89. 
β) Του Ν. 1270/82. 
γ) Του Π.Δ. 331/83 και 
δ) Του Ν. 1416/84. 

2. Την αριθ. 60/1993 απόφαση του Δημοτικού Συμβου¬ 
λίου Σκύδρας για σύσταση «Δημοτικής Βιβλιοθήκης Σκύ¬ 
δρας», αποφασίζουμε: 

Συνιστούμε Ίδιο Νομικό Πρόσωπο Δημοσίου Δικαίου με 
την επωνυμία «Δημοτική Βιβλιοθήκη Σκύδρας» στο Δήμο 
Σκύδρας. 

2. Σκοπός του Νομικού αυτού Προσώπου είναι η σύ¬ 
σταση και λειτουργία βιβλιοθήκης, η φροντίδα για τον 
διαρκή εμπλουτισμό της βιβλιοθήκης με περιοδικά, βιβλία, 
εφημερίδες, 811.1)8, βιντεοταινίες και ότιδήποτε άλλο 
χρειασθεί καθώς και η στελέχωσή της με αποδεδειγμένα 
ικανό και έμπειρο προσωπικό για τη δημιουργική απασχό¬ 
ληση των κατοίκων και την κοινωνική και πολιτιστική ανα¬ 
βάθμιση της πόλης, η λειτουργία αναγνωστηρίου, δανει¬ 
στικού τμήματος και ενδεχομένως τμήματος λογοτεχνι¬ 
κών ερευνών και μελετών και οτιδήποτε άλλο συμβάλει 
στην πνευματική αναβάθμιση του τόπου. 

5. Πόροι του Νομικού Προσώπου είναι: 
α. Ετήσια επιχορήγηση του Δήμου, γραμμένη στον πρ/ 
σμό του Δήμου έτους 1993. με Κ.Α. 212/212.9 δραχμών 
ενός εκατομμυρίου (1.000.000). 
β. Κονδύλια ειδικών προγραμμάτων ΕΟΚ. 
γ. Παροχές του Κράτους ή άλλες νόμιμες προσό¬ 
δους. 

δ. Σύναψη προγραμματικών συμβάσεων, 
ε. Κάθε είδους εισφορές συνδρομές, δωρεές, κληρο¬ 
νομιές, κληροδοσίες. 

στ. Εισπράξεις από το αντίτιμο των πραγμάτων ή υπηρε¬ 
σιών που παρέχονται από το Νομικό Πρόσωπο, 
ζ. Πρόσοδοι από την ίδια αυτού περιουσία. 

4. Το Νομικό Πρόσωπο θα στεγάζεται στο κτίριο του 
Πνευματικού. Κέντρου. 

5. Το Νομικό Πρόσωπο διοικείται από επταμελές διοι¬ 
κητικό συμβούλιο που αποτελείται από τους: 

α. Δήμαρχο ή Αντιδήμαρχο που ορίζει ο Δήμαρχος, ως 
Πρόεδρο. 

β. Δύο (2) Δημοτικούς Συμβούλους που ορίζονται με 
απόφαση Δημοτικού Συμβουλίου. 

γ. Δύο (2) εκπροσώπους των δύο πολιτιστικών συλλό¬ 
γων της έδρας του Δήμου. 

δ. Δύο (2) κατοίκους και δημότες που ορίζονται με από¬ 
φαση Δημοτικού Συμβουλίου και έχουν ανάλογη επαγγελ¬ 
ματική ή κοινωνική δράση με ειδικές γνώσεις και τον ταμία 
του. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο. 

Το Διοικητικό Συμβούλιο εκλέγει από τα μέλη του τον 
Αντιπρόεδρο. 

6. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 

7. Με κανονισμό που ψηφίζεται από το Δημοτικό Συμ¬ 
βούλιο, ρυθμίζονται τα θέματα διοίκησης και διαχείρισης 
του Νομικού Προσώπου αυτού. 

8. Από τις διατάξεις αυτής της απόφασης προκαλείται 
δαπάνη σε βάρος του προϋπ/σμού του Νομικού Προσώ¬ 
που της «Δημοτικής Βιβλιοθήκης Σκύδρας» ύψους 
1.000.000 δρχ. περίπου για το τρέχον οικονομικό έτος και 
1.000.000 δρχ. περίπου για καθένα από τα επόμενα οικο¬ 
νομικά έτη. 


9. Για την ανωτέρω δαπάνή έχει εγγράφει πίστωση στον 
προϋπολογισμό του Νομικού Προσώπου του Δήμου Σκύ¬ 
δρας, με τα στοιχεία Κ.Α. 212/212.9. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 31 Μαΐου 1993 
Ο Νομάρχης 
ΝΙΚ. ΛΕΜΠΙΔΑΚΗΣ 


.. ... . * . 

ΔΙΟΡΘΩΣΕΙΣ ΣΦΑΛΜΑΤΩΝ 


( 12 ) 


Διορθώνεται η Φ. 31472/8458/12.5.93 απόφαση Υπ. 
Εσωτερικών που δημοσιεύθηκε στο ΦΕΚ 367/21.5.93 ως 
προς το επώνυμο του υπ’ αύξ. αριθ. 3 ΚΟΥΣΚΗΣ Τραϊνός 
του Ιωάννη από το εσφαλμένο «ΚΟΥΣΚΗΣ» στο ορθό 
«ΚΟΥΣΗΣ». 

(Από το Υπουργείο Εσωτερικών) 



(13) 


Στη Δ4/236/4.5.93 υπουργική απόφαση που δημοσιεύ¬ 
τηκε στο ΦΕΚ 339/τ. Β’/11.5.93, στη σελίδα 3755 στη 
2η στήλη, διαγράφονται οι στίχοι: 

«2. Νομαρχία Αρτας 

-Δ/νση Δευτεροβάθμιας Εκπαίδευσης Γυμνάσιο Ρο- 
δαυγής». 

Οι οποίοι γράφτηκαν εκ παραδρομής. 

(Από το ΥΠ.Ε.Π.Θ.) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



